JAEK

E-spordi turniir "GitGud - League of Legends 2024"
2024-08-24 11:00 - 18:00 UTC | Põhja-Tallinna noortekeskus, Kopli 98, Tallinn
24.08.2024 toimub Põhja-Tallinna Noortekeskuses (Kopli 98) GitGud League of Legends turniir!
Turniirile on oodatud noored vanuses kuni 20. Alla 16 – aastastele osalejatele saadame ka lapsevanema teatise, mis on vaja allkirjastada lapsevanema või hooldaja poolt.
Registreeri end osalema siin: https://forms.gle/ZHXo7PeWER13yMX4A
NB: MÄNGUD TOIMUVAD EUW REGIOONIS!! Veendu, et Sul oleks olemas konto selles regioonis, muidu ei ole võimalik turniiril osaleda.
Turniir toimub Howling Abyss (ARAM) kaardil ning registeerida saab kahte võistluskategooriasse: 1 v 1 2 v 2
NB: ÜHEL MÄNGIJAL EI OLE LUBATUD REGISTREERIDA MÕLEMASSE KATEGOORIASSE!
Võidu tingimused 1 v 1: Esimese toweri hävitamine Vastase hävitamine kaks korda (kaks surma) 100 cs (creep score)
Võidu tingimused 2 v 2: Kahe toweri hävitamine Vastaste hävitamine 5 korda (5 surma kokku) 150 cs (creep score) kahe peale
Turniiri korraldavad Põhja-Tallinna Noortekeskus, Kristiine Noortekeskus ning SA Jõgevamaa Arendus- ja Ettevõtluskeskus. Tegevusi viiakse läbi projekti “Iga Jõgevamaa noor on ühiskonna osa” raames ning projekti kaasrahastab Euroopa Liit.
Registreerimine lõppeb 19.08 ning võtame siis kõikide registreerunutega ühendust!
Lisainfo ning küsimused:
Väljasõit Jõgevamaalt ja muu korralduslik info: Airi Parv, airi.parv@jaek.ee, 5343 6526 Turniiri ja mängu osas: (EST) Ivar.Olesk@kristiinetk.ee, 5119849(RUS) Aleksei.Pustrom@ptnk.ee, 58171251

Koolitus lasteaia rühmaõpetajatele "Liikuma Kutsuv Lasteaed ja uued liikumismängud"
2024-09-10 12:45 - 16:30 | Palamuse Lasteaed Nukitsamees, Pähklimäe 1, Palamuse Lasteaed Nukitsamees
Koolituse käigus mõtestame lahti lasteaialapse liikumisvajaduse ja jagame ideid, kuidas muuta liikumine lasteaiapäeva loomulikuks osaks. Tutvume lasteaedadele suunatud liikumisvaldkonna hindamise töövahendiga ja õpime uusi liikumismänge Siim Tõnissoni abiga.
KOOLITUSE AJAKAVA:
12.45 Saabumine ja tervitusamps13.00 Liikumine koolieelses eas (Maret Pihu, Tartu Ülikooli kehalise kasvatuse didaktika lektor) ja lasteaia liikumisvaldkonna hindamisvahendi kasutamise kogemus (Kadri Karlis, Tartu Eralasteaed Terake õppejuht)14.10 Sirutuspaus14.25 Uute liikumismängude õppimine (Siim Tõnisson, https://liikumismangud.ee/)
Päev kestab ca 16.30ni.

Registreerimine

KOOLITUSE ÜLDINFO:
🔷 Koolitus on suunatud Jõgevamaa lasteaedade rühmaõpetajatele.
🔷 Koolitus on osalejale tasuta, kuid kohtade arv on piiratud. Igast majast on oodatud osalema ca 1-2 õpetajat.
🔷 Koolitusel palume kanda mugavaid riideid ja jalanõusid, mis võimaldavad sportida.
🔷 Ilusa ilma korral toimub koolitus õues.
🔷 Koolitusel osaleja saab soovi korral koolitustõendi, lisainfo leiad registreerimisvormi juurest.
KOOLITUSEL OSALENU:🔸 teab, kui palju peab koolieelses eas laps päevas liikuma ja millised on lasteaia võimalused selle toetamiseks;🔸 mõistab liikumise olulisust lapse arengule ja tervisele;🔸 teab mitmekülgsete liikumisoskuste olulisust liikuva eluviisi kujunemisel;🔸 on kursis lasteaia liikumisvaldkonna hindamisvahendiga;🔸 mõistab, kuidas lasteaia liikumisvaldkonna hindamine aitab kaasa valdkonna süsteemsemale käsitlemisele;🔸 tunneb ja oskab läbi viia mitmesuguseid liikumismänge ja -tegevusi, mis toetavad laste erinevaid kehalisi võimeid (motoorsed oskused, tasakaal, koordinatsioon, vastupidavus);🔸oskab kasutada erinevaid (liikumis)vahendeid, mis aitavad muuta lasteaiapäeva mitmekülgsemaks ja põnevamaks.

Koolitust korraldab Jõgevamaa Arendus- ja Ettevõtluskeskus.
Lisainfo: Eva-Kristi Hein, 5333 5950, eva-kristi.hein@jaek.ee.

KOP sügisvooru infopäev taotlejatele
2024-09-10 14:00 - 15:00
Kohaliku omaalgatuse programmi (KOP) 2024 sügisvooru infopäev taotlejatele toimub 10. septembril kell 14.00 – 15.00 Zoomi keskkonnas.
Link infopäeval osalemiseks https://us02web.zoom.us/j/86349789770?pwd=[REDACTED]
KOP toetab vabaühenduste taotlusi, mis aitavad kaasa tugevate ja omaalgatusel põhinevate kogukondade tekkimisele ja püsimisele. Loe programmi kohta lisaks ja vaata taotlemise tingimusi
https://jaek.ee/kop-2024/
Taotluste koostamisel nõustamine ja lisainfo programmi tingimuste kohta: Kersti Kurvits, Jõgevamaa KOP menetleja, tel 5208 423, kersti.kurvits@jaek.ee

Kohvihommik
2024-09-11 10:00 - 12:00
𝐀𝐧𝐝𝐫𝐞𝐬 𝐊𝐞𝐫𝐭: „𝐊𝐮𝐢 𝐨𝐧 𝐯𝐚𝐣𝐚 𝐯𝐚𝐡𝐞𝐧𝐝𝐢𝐭 𝐭öö 𝐭𝐞𝐠𝐞𝐦𝐢𝐬𝐞𝐤𝐬, 𝐦õ𝐭𝐥𝐞 𝐬𝐞𝐞 𝐯ä𝐥𝐣𝐚!“
Kas oled kunagi mõelnud, kuidas viia oma idee väikelinnast rahvusvahelisele areenile? 11. septembril on sul võimalus kuulda inspireerivat lugu sellest, 𝐤𝐮𝐢𝐝𝐚𝐬 𝐀𝐧𝐝𝐫𝐞𝐬 𝐊𝐞𝐫𝐭 𝐤𝐨𝐨𝐬 𝐨𝐦𝐚 𝐚𝐛𝐢𝐤𝐚𝐚𝐬𝐚 𝐊𝐚𝐣𝐚𝐠𝐚 𝐨𝐧 𝐭𝐞𝐢𝐧𝐮𝐝 𝐣𝐮𝐬𝐭 𝐬𝐞𝐝𝐚. Tule ja saa teada, kuidas 1991. aastal väikeses Põltsamaa linnas alustanud Merit Tarkvara kasvas Euroopa suurimaks pilvetarkvara pakkujaks.
𝐀𝐧𝐝𝐫𝐞𝐬, kelle innovatiivne juhtimine ja selge visioon on viinud ettevõtte turuliidriks Eestis, jagab oma teekonda ja õppetunde.
Samuti kuuleme, kuidas nad on jätkanud oma missiooni toetada lapsi ja puudega inimesi ning milline on nende tulevikuplaan perekonna investeerimisfirmaga.
𝐋𝐢𝐢𝐭𝐮 𝐦𝐞𝐢𝐞𝐠𝐚, et ammutada inspiratsiooni ja praktilisi teadmisi, mis aitavad sul mõelda suurelt ja tegutseda julgelt.
Ü𝐤𝐬 õ𝐢𝐠𝐞 𝐦õ𝐭𝐞 𝐯õ𝐢𝐛 𝐯𝐢𝐢𝐚 𝐬𝐢𝐧𝐝 𝐤𝐚𝐮𝐠𝐞𝐥𝐞!
Registreerimine ja lisainfo:https://kesk-eesti.ee/sundmus/kohvihommik-andres-kert/

Kogukonna teeõhtu
2024-09-11 17:30 - 18:30 | JAEKi seminariruum, Aia tn 2, Jõgeva, 48306, Eesti
Kesk-Eesti Ettevõtlusinkubaator korraldab koostöös Viljandi, Järva ja Jõgeva arenduskeskustega igakuiseid kogukonna teeõhtuid.
Teeõhtud toimuvad kord kuus erinevates Kesk-Eesti paikades, et:
* innustada osalejaid;
* laiendada nende silmaringi ja
* aidata leida mõttekaaslasi oma ideede elluviimiseks.
Teeõhtul on sul kolm valikut: naudi meiega aromaatset ürditeed, vali oma tee oma idee elluviimiseks või lihtsalt astu oma ideega ellu!
Esimene teeõhtu toimub juba 11.09.24 Jõgeval, Aia 2, II korrus kell 17.30-18.30
Sündmuse täpsem info ja registreerimine: Kogukonna Teeõhtu – Eve Veski – Kesk-Eesti ettevõtlusinkubaator
Jõgeva inspiratsiooniõhtul “Kuidas alustada teekonda toitlustusmaailmas ehk juurikamüügist tippkohvikuks?!” on esinejaks kodukohvik- talupoe Tillu omanik, elusstiiliettevõtja ja koolitaja Eve Veski, kelle üks moto on:„Katsun olla nii valmis, et kui elu mängib ette kõrguse, mida pole varem proovinud, siis proovime!”
Lisainfo: Annika Jõks, kogukondade inkubatsiooni projektijuht, tel 518 7480, e-post: annika.joks@kesk-eesti.ee

Koolitusprogramm “Eduka ettevõtluse esimesed sammud”
2024-09-12 10:00 - 17:00
Kas oled unistanud ettevõtja elust, aga ei tea millest alustada?
Meil on sulle lahendus! Liitu Kesk-Eesti Ettevõtlusinkubaatori koolitusprogrammiga “Eduka ettevõtluse esimesed sammud,” kus koolitajate toel saad katsetada värskeid ja inspireerivaid lähenemisi ettevõtlusega alustamiseks.
Selle koolitusprogrammi eesmärk on pakkuda tuge nii uue äri loomisel, ettevõtte muutuste elluviimisel kui ka kogukonnas uue teenuse või toote arendamisel.
Programmi käigus kaardistatakse iga osaleja äri- või tegevusmudel, koostatakse äriplaan ning valmib tegevuskava, mis on suurepäraseks abivahendiks ettevõtte asutamisel ja arendamisel. Osalejad saavad olulisi teadmisi ja tööriistu, mida ettevõtluse alustamisel kasutada, ning koolitajatelt väärtuslikke soovitusi oma äriidee arendamiseks.
Koolituspäevadel toetatakse ja juhendatakse alustavaid ettevõtjaid, aidates neil ületada mitmesuguseid väljakutseid, pakkudes vajalikke tööriistu ja teadmisi, et äri edukalt käivitada ja juhtida. Lisaks luuakse kindel alus jätkusuutlikuks kasvuks ja arenguks.
Koolitusprogramm täidab Töötukassa ettevõtluskoolituse nõudeid ja sobib Töötukassa ettevõtlusega alustamise toetuse (EVAT) taotlemiseks.
SIHTGRUPP

Oodatud on osalejad, kellel ettevõte on veel loomata
Ettevõtlusest huvitatud isikud, kellel puuduvad ettevõtluseks vajalikud teadmised või soovivad neid täiendada.
Kasvufaasis ettevõtjate esindajad
Vabaühenduste esindajad, kellel on soov oma MTÜ-le töötada välja toode või teenus

Koolitusgrupi suurus on 20 osalejat, kes valitakse välja kandideerimise alusel.
Koolitusele registreerumine kuini 09. septembrini, või nii kaua kui kohti on. Link reg. vormile: https://forms.office.com/e/HAh4dErbY0
KOOLITUSPROGRAMM
I moodul: Strateegiline planeerimine väikeettevõttes 12.09 ja 19.09

Sissejuhatus koolitusprogrammi
Äriidee ja visioon
Ärimudel. Ärimudeli ja äriplaani seosed
Strateegia
Ärimudeli Toote/teenusedisain
Väliskeskkonna analüüs

II moodul: Turundus ja müük 27.09 ja 04.10

Turundusuuringud
Turundustööriistad ja -valik
Turundusplaani Hinnastrateegia
Bränd ja kaubamärk
Müügimudeli valik sõltuvalt ärimudelist
Müügipsühholoogia ja -argumendid. Liftikõne
Müügiplaani koostamine

III moodul: Finantsjuhtimine ja -planeerimine 10.10 ja 17.10

Ettevõtlusega seotud maksud
Finantsaruanded ja raamatupidamine
Eelarve Tasuvusuanalüüs
Investeeringute planeerimine
Finantsprognooside koostamine

IV moodul: Juhtimine. 24.10

Juhi roll ja enesejuhtimine
Meeskond ja partnerid
Riskianalüüs

Äriplaanide esitlused 31.10
Koolitus on kombineeritud kontaktõppel toimuvatest (praktilistest) koolituspäevadest ning (teoreetilistest) videoloengutest.
Koolitajad: Elmo Puidet, Kristo Krumm ja Priit Kuuskme
Koolitus lõppeb äriplaanide kaitsmisega, edukalt kaitsnud osalejatele väljastatakse tunnistus.
Koolituse ajal on võimalik liituda Kesk-Eesti Ettevõtlusinkubaatori eelinkubatsiooni programmiga, mis annab võimaluse kasutada mentor – konsultandi teenust ja saada osa inkubaatori arendusprogrammist. Täpsemalt www.kesk-eesti.ee
Maksumus: Koolituse omaosalus on 75 eurot, mis sisaldab koolitusprogrammi, koolitusmaterjale ja kohvipause. Pärast registreerumist saadab SA Jõgevamaa Arendus- ja Ettevõtluskeskus arve. Arve õigeaegne tasumine tagab koha koolitusprogrammis.
Eelinkubatsioonis osalejatele on koolitus tasuta.
Koolitusprogrammi toimumise aeg ja koht: 12.september – 31.oktoober, kord nädalas, kokku seitsmel päeval, Aia 2, Jõgevamaa Arendus- ja Ettevõtluskeskus SA ruumides. Koolituspäeva kestvus 10.00-17.00. Äriplaanide esitlemine toimub 31.oktoobril.

Info ja kontakt:
Ettevõtete mentor- konsultant Toomas Teppo tel. 53600127 toomas.teppo@kesk-eesti.ee
Ettevõtlike kogukondade projektijuht Annika Jõks tel. 5187480 annika.joks@kesk-eesti.ee

Koolitusprogrammi viivad ellu Jõgevamaa Ettevõtlus- ja Arenduskeskus, Kesk-Eesti Ettevõtlusinkubaator, Kaasrahastanud Euroopa Liit

Ideelabor
2024-09-17 10:30 - 16:30 | Põltsamaa Ühisgümnaasium, Veski tn 5, Põltsamaa
17. septembril 2024. aastal toimub esmakordselt Lõuna-Eesti Idee Labor. Idee Laborisse on oodatud 16-26 aastased noored, kellel on huvi luua ja arendada oma äriideed või ​õpilasfirmat ning saada innustust vormida see elujõuliseks ärimudeliks.
Sündmus toimub koostööprojekti „Lõuna-Eesti ettevõtlikud noored“ raames ja sellest ka nime muutus Lõuna-Eesti Idee Labor. Esmakordselt toimetame kahes kohas korraga – Põlva Gümnaasiumis ja Põltsamaa Ühisgümnaasiumis.
Põlva Gümnaasiumi üritusele on oodatud Põlva-, Võru – ja Valgamaa noored.
Põltsamaa Ühisgümnaasiumi üritusele on oodatud Jõgeva-, Viljandi- ja Tartumaa noored.
Toimumise aeg – 17. september 2024.a
Kestvus – kell 10.30 – 16.15
Koht – Põlva Gümnaasium, Piiri 1, Põlva ja Põltsamaa Ühisgümnaasium, Veski 5, Põltsamaa
Lõuna-Eesti Idee Labori päevakava:
10:30 – 11:00 kogunemine, registreerimine ja tervitusamps
11:00 – 12:20 I moodul “Kuidas tunda ära ja vormida head äriideed”
12:20 – 13:00 lõuna
13:00 – 14:30 II moodul “Äriideede arendamise töötuba”
14.30 – 14:45 paus
14:45 – 16:15 III moodul “Äriideede arendamise töötuba”
Üldine info
Juhendajatele:
13:00-14.30 praktiline koolitus (Leiutamise tööriistad)
Idee Labori moderaatoriteks on Harald Lepisk ja Marek Mekk.
Harald Lepisk on elukutseline inspireerija, loova eneseteostuse uurija ja koolitaja, innovatsiooni programmide moderaator ja inspireeriva avaliku kõnelemise treener. Rohkem infot koolitaja kohta leiad siin: https://inspiratsioon.ee/kontakt/
Marek Mekki mini- ja õpilasfirmade juhendamise kogemused ulatuvad eelmisesse aastatuhandesse. Mareki edukaim õpilasfirma on R@, mis saavutas üle Euroopalisel õpilasfirmade konkursil II koha ning viimati on tema juhendada olnud ÕF Meemehed, kellest sai juba 11.klassis osaühing.
Enne Idee Laborit mõned küsimused noortele mõtisklemiseks:

Mis probleemi me lahendame selle ideega?
Mis suund/valdkond Sulle meeldib?
Millised sarnased asjad juba on?
Kuidas Sa saad paremini teha?

Registreeri SIIN!
NB! Registreerimine 6.septembrini. Hilisem registreerimine kokkuleppel maakondliku koordinaatoriga.
FB üritus
Teadmiseks:
* Transpordi korraldamine koolidele toimub koostöös arenduskeskuste ja koolidega!
* Kohapealne toitlustus on korraldatud!
NB! Kohustuslik on kaasa võtta vahetusjalanõud.
Märgi oma osalus ka FBs ning ole jooksva infoga kursis.
Sündmusel toetavad meeskondi mobiilsed mentorid, kes aitavad mõjusate ning suunavate küsimustega.
Kontaktid:
Jõgevamaa Arendus- ja Ettevõtluskeskus – Evelyn Sepp, 5301 4868, evelyn.sepp@jaek.ee;
Põlvamaa Arenduskeskus – Kristel Koddala, 5341 6112, kristel.koddala@polvamaa.ee;
Tartu Ärinõuandla – Janeli Virnas, 5348 4685, janeli.virnas@arinouandla.ee;
Valgamaa Arenguagentuur – Rasmus Onkel, 5626 4816, rasmus.onkel@valgamaa.ee;
Viljandimaa Arenduskeskus – Einar Ilves, 5616 6969, einar.ilves@viljandimaa.ee
Võrumaa Arenduskeskus – Kadi Kaur, 521 7705, kadi.kaur@vorumaa.ee.
Tegevusi viiakse ellu meetme „Atraktiivne piirkondlik ettevõtlus- ja elukeskkond” projekti „Lõuna-Eesti ettevõtlikud noored“ vahenditest.

Toetused Jõgevamaa ettevõtjatele
2024-09-18 13:00 - 17:00 | JAEKi seminariruum, Aia tn 2, Jõgeva, 48306, Eesti
SA Jõgevamaa Ettevõtlus- ja Arenduskeskus (JAEK) korraldab koostöös Jõgevamaa Koostöökojaga piirkonna ettevõtjatele koolituse kus käsitleksime uue rakendusperioodiga seotud toetuste valdkondi ja võimalusi.
Koht: JAEK seminariruum, Aia tn 2, Jõgeva ja veebi vahendusel.

PÄEVAKAVA:
13.00 EAS Starditoetus. Taotlemise tingimused, enamlevinud vead taotlemisel, tähelepanekud ja nõuanded. Diana Marga (ettevõtluskonsultant, starditoetuse meetme hindaja).
13.45 LEADER toetustest ettevõtjale– Ettevõtluse arengu meede, energiakulude vähendamise meede. Taotlemise tingimused, abikõlblikud mitteabikõlblikud kulud, projekti eesmärgistamine jne Kaire Kaasik (LEADER tegevusgrupi juht)
14.30 Maapiirkonna ettevõtjate konkurentsivõime suurendamise investeeringutoetuse meede. Kellele ja millistel tingimustel toetus on suunatud, taotlemise tingimused, abikõlblikud, mitteabikõlblikud kulud. Taotluse esitamine e-PRIAs. Kindlasummaline makse – mida see täpsemalt tähendab ja mida tuleb selle juures tähele panna. PRIA toetuse taotlejate juhendamisteenus. Kristel Võsu (PRIA Arengutoetuste osakonna teenusejuht)
15.15 Töötleva tööstuse ja teenusmajandusettevõtetele suunatud KIK meetmed. Tanel Oppi (KIK toetuste ja teenuste osakonna juht)
16.00 koolituspäeva veebiülekande lõpp16.00 vaba vestlus ja võimalus oma arenguideede osas saada esmast konsultatsiooni JAEK, Kesk-Eesti Ettevõtlusinkubaatori ja LEADER ettevõtluskonsultantide käest
Registreerumine kuni 16. septembrini. NB! Seminariruumis on kohad piiratud.
Veebis osalejatele edastatakse enne koolituse algust veebilink.

Registreeri siin!

Eesti rahvuste päev
2024-09-24 12:00 - 21:00 | Mustvee Kultuurikeskus, Tartu 12, Mustvee, Eesti

Koolituskursus koolieelse lasteasutuse õpetajale "Laste toiduteadlikkuse ning söömis- ja liikumisharjumuste kujundamine"
2024-09-25 09:00 - 2024-11-13 17:00 | Tartu, Tartu
Tervise Arengu Instituut ootab koolieelse lasteasutuse õpetajaid koolitusele “Laste toiduteadlikkuse ning söömis- ja liikumisharjumuste kujundamine”!
Koolituskursus toimub 25.09-13.11.2024 ning koosneb kontaktkoolituspäevadest ja veebiõppest Digiriigi Akadeemia Moodle e-õppekeskkonnas.
➡️25.09-08.10.24 kursuse avamine Moodle’is, iseseisvate ja praktiliste tööde lahendamine➡️09.10.24 I kontaktkoolituspäev Tartus➡️10.10-05.11.24 II iseseisvate ja praktiliste tööde lahendamine➡️06.11.24 II kontaktkoolituspäev Tartus➡️06.-13.11.24 tagasiside ankeedi täitmine, kursuse lõpp
Koolitusele oodatakse osalema lasteaiast kuni kaks õpetajat. Koolitusel osalemine on tasuta.

Täpsem info ja registreerimine

Keskkonnahoidlik Sündmuskorraldus
2024-09-25 10:00 - 13:00 | JAEKi seminariruum, Aia tn 2, Jõgeva, 48306, Eesti
Jõgevamaa Arendus- ja Ettevõtluskeskus kutsub teid osalema koolitusel, et jätkuna kevadisele kestlike ürituste korraldamise infopäevale vahetada esimese suve kogemusi. Räägime, kuidas möödus 2024. aasta suvi ning millised olid kestlike põhimõtetega seotud kogemused ja õppetunnid.
Koolitusele on oodatud turismiettevõtjad, toitlustajad, ürituste korraldajat ja teised huvilised.
Millal: uus aeg täpsustamisel
Kus: JAEKi seminariruum (Aia 2, II korrus)
Koolitus korraldatakse “VKEde oskuste arendamine maakondlikes arenduskeskustes” -meetme raames ja selle on kaasrahastanud Euroopa Liit.
Antud koolituse puhul rakendub ettevõttele vähese tähtsusega abi (VTA) arvestamine.
Loe VTA kohta täpsemalt siit: https://www.fin.ee/riigihanked-riigiabi-osalused/riigiabi/vahese-tahtsusega-abiKontrolli VTA jääki: https://fin.ee/riigihanked-riigiabi-osalused/riigiabi

Õppereis Võru tööstusaladele
2024-10-01 09:00 - 17:00
Ootame ettevõtjaid ja valla ametnikke õppereisile Võrru, et tutvuda tööstusalade võimaluste ja tegevustega.
Väimela ettevõtlusala asub Võru-Põlva tugimaantee ääres, 5 kilomeetri kaugusel Võru linnast. Ettevõtlusala koosneb kahest munitsipaalomandisse kuuluvast kinnistust, taristu sellel ootab väljaarendamist. Tööstusala suurus on kokku ca 26 hektarit. Detailplaneeringute järgi on piirkonda kavandatud 2 tootmismaa ning 19 tootmis- ja ärimaa sihtotstarbega krunti.
Külastame Puidutöötlemise ja mööblitootmise kompetentsikeskust TSENTER, mis on avalikku sektorit, puidutöötlemise ja mööblitootmise ettevõtteid, haridusasutusi, teadus- ja arendusasutusi ning teiste sektorite ettevõtteid ühendav võrgustik, mis omab parimaid teadmisi ja oskusi materjalides, tehnoloogiates, tootmise juhtimise ja tootearenduse valdkonnas. Näeme innovatiivset tehnikat ja seadmeid, puidutoodete prototüüpe, kuulame ülevaadet millist tuge Tsenter ettevõtjatele , sh. alustavatele ja ka mikroettevõtjatele pakub ning milliseid teenuseid on keskuses võimalik kasutada.
Võrusoo tööstusala on nn greenfield-tüüpi arendusjärgus olev tööstusala Võru linnas Luha ja Roopa tänava vahelisel alal. Selle läheduses asuvad kõik linna olulised 54 tootmisettevõtet, kus on ka oluline tööjõu potentsiaal. Tööstusalale pindalaga 39,4 hektarit on detailplaneeringuga kavandatud 32 krunti kogupindalaga 220 360 m². Kruntide suurused varieeruvad 4000 m² kuni 20 000 m².

Meid võtavad vastu Kagu-Eesti Innovatsioonikeskuse ja Võrumaa Arenduskeskuse juhid. Tutvustatakse tegevusi, erinevaid projekte ning külastatakse innovatsioonikeskuse klientettevõtteid.
REGISTREERIMINE on avatud kuni 25 septembrini, või kuni kohti jätkub.

Jõgevamaa ettevõtlike naiste konverents 2024
2024-10-03 10:00 - 15:00 | Kuremaa loss, Kuremaa loss, Jõgeva maakond, 48445, Eesti
Ootame sind inspireerivale Jõgevamaa ettevõtlike naiste konverentsile, mis toimub Kuremaa Lossis 3. oktoobril. Selle aasta teemaks on “Julgus erineda, julgus unistada” – me julgustame kõiki alternatiivselt mõtlema ja julgelt tegutsema!
Miks osaleda?
Saad kuulata erinevaid kogemuslugusid, leiad inspiratsiooni ja julgust läbi eeskujude.Kohtud teiste ettevõtlike naistega, lood väärtuslikke kontakte ja laiendad oma võrgustikku.

Osta pilet!

Piletid
Piletid on müügil Fientas
Ettevõtja sooduspilet 12 €Eraisiku pilet 30 €
Hind sisaldab:konverentsi programmikohvipauselõunasööki
Esinejad
Sandra Sillamaa on mitmekülgne loovisik – muusik, arengutreener, ema ja ettevõtja, kes inspireerib oma looga inimesi leidma elus tasakaalu ja sisemist rahulolu. Sandra on tuntud kui bändi TRAD.ATTACK! liige, kelle laval olemine ja emotsioonide jagamine publikuga on tema üks suurimaid kirgi. Pärast sügavat füüsilist ja vaimset kurnatust 2019. aastal, mis viis ta tõsise läbipõlemiseni, otsustas Sandra oma elustiili muuta. Ta keskendus harjumuste muutmisele ning avastas, kuidas teadlikud valikud aitasid tal taastada oma füüsilise ja vaimse heaolu. See muutus inspireeris Sandrat õppima arengutreeneriks. 2021. aastal kaasasutas ta agentuuri “Asi on minus!”, mis aitab inimestel teadlikumalt oma igapäevaelu juhtida. Oma teekonnaga näitab Sandra, kuidas leida rõõmu ja tähendust igas päevas, toetades samal ajal teisi oma kogemuste ja teadmistega inspireerivale ja teadlikule elule.
Annika Vaalma on Etnowerk kaubamärgi kaasomanik ja disainer, kelle missiooniks on tuua Eesti muuseumide kogudes leiduvad rahvuslikud ja ajaloolised rõivad tänapäeva moodi. Viimase 12 aasta jooksul on ta pühendunud Etnowerki arendamisele, kasutades kaasaegseid tehnikaid ja materjale, et luua innovatiivseid rõivakollektsioone, ammutades inspiratsiooni Eesti folkloorist, vanadest mustritest ja ajaloolistest lõigetest.Annikale on oluline jätkusuutlikkus ja null-jääkidega tootmine, kus kasutatakse vaid naturaalseid materjale. Tema loomingule on iseloomulik unikaalne tikkimistehnika, mis lisab rõivastele kaitsemärgid – ammutades inspiratsiooni vanadest kommetest, et kanda edasi maagilisi ja kaitsvat tähendust omavaid sümboleid.
Katre Arula on innovaatiline moekunstnik ja brändi Katré looja, kelle looming keskendub taaskasutusele, vanade disainide uuendamisele ja käsitöömeisterlikkusele. Tema autoritehnikad, nagu kindakirja- ehk pikseltehnika ja peidunööbitehnika, on pälvinud laialdast tunnustust, sealhulgas märgi “Tunnustatud Eesti Käsitöö”. Katre bränd on oma ainulaadse energiaga eristuv ja jätkusuutlik, pakkudes tarbijatele ajatut ja kvaliteetset disaini. Tema kirg innovatiivse käsitöö vastu tõi talle 2023. aastal ka märkimisväärse auhinna, kui Katré valiti Eesti Patendiameti poolt aasta parimaks kaubamärgiks. Katre eesmärk on luua keskkonnasõbralikke tooteid, mis peegeldavad Eesti kultuuri ja käsitöötraditsioone.
Mariliis Mia Topp on toidutehnoloogia iduettevõtte Raw Edge kaasasutaja ja tegevjuht ning tal on pikaajaline kommunikatsioonijuhtimise- ja ettevõtluskogemus. Ta on vedanud elutähtsate teenuste ning börsiettevõtte kommunikatsiooni läbi tootmis-ja poliitiliste kriiside, sukeldunud ettevõtjana finantstehnoloogia maailma ning teinud koostööd väga erinevate ettevõtetega. Ta on aktiivselt läbi töiste ja ühiskondlike rollide, aga ka võistlussportlasena tegelenud terviseteadlikkuse edendamisega ning tunneb huvi selle vastu, kuidas toit mõjutab inimese tervist ja vaimset heaolu, keskkonda ja majandust. Mariliisi kirg ja fookus on inimeste tervisega tegelemisel nügida ühiskondlikul tasemel muutusi, et suunata inimesi juba loomulikult kvaliteetsema toidu ja eluviisi poole. Linnaruumi ja kestliku elustiili aktivistina kannab ta Rattalinnapea rolli, kuuludes rahvusvahelisse organisatsiooni, mis toetab kogukonna juhitud linna muutusi säästva liikumisviisi kaudu.
Liitu meiega Kuremaa Lossis ja saa osa sellest erilisest päevast, kus ettevõtlikud ja julged naised kohtuvad!

Osta pilet!

Konverents korraldatakse “VKEde oskuste arendamine maakondlikes arenduskeskustes” -meetme raames ja selle on kaasrahastanud Euroopa Liit.
Soovijatel võimalik saada soodustusega majutust Kuremaa Elamuskeskuses. Soovi korral võtke ühendust leili.mard@jaek.ee

Jõgevamaa arengupäev. HUBiga või HUBita
2024-10-04 10:00 - 13:00 | JAEKi seminariruum, Aia tn 2, Jõgeva, 48306, Eesti
Ootame omavalitsuste ja koostööorganisatsioonide esindajaid kaasa mõtlema Jõgevamaa HUBi vajalikkusest. 2025 aastal on avanemas meede, mille toel saab maakondadesse rajada ettevõtluse edendamiseks HUBe. (AI teab öelda, et “hub” võib olla keskne koht või platvorm, kus toimub palju olulist tegevust ja kus koondatakse vajalikud ressursid ja teave.)
Kohtumine toimub 4. oktoobril kell 10:00 JAEKi (Aia 2, Jõgeva), et koos mõelda, kas ja millist HUBi me vajame.
PÄEVAKAVA:
10:00-11:00 Osalejad annavad ülevaate, milliseid arendustegevusi ettevõtluse edendamiseks tehakse ja millest on puudus (5-7 minutit)
11:00-13:00 Arutelu teemal: HUB Jõgevamaal 2026. kus see asub ja mis seal tehakse. Arutelu juhib Katrin Rajamäe-Soosaar (ELVL)
Registreerida saab siit: https://forms.office.com/e/AjnuJx8p0G

Rahatarkuse inspiratsiooniõhtu, külas on Rahakratt
2024-10-08 18:00 - 19:30 | Voore Noortekeskus, Voore
Külla tuleb Rahakratt, kes räägib mindsetist, esimestest töödest, kogumisest-kulutamisest (tasakaal noorena), sotsmeedia rahade võimalustest, karjäärivalikutest, järjepidevusest ja sellest, kuidas ka mitteviielised võivad vabalt hea elu peale saada, kui…. ja see vastus selgub juba kohapeal.Vanusepiirang 13+ eluaastat!
Palume kõikidel end ette registreerida!
Projekti “Iga Jõgevamaa noor on ühiskonna osa” on kaasrahastanud Euroopa Liit.
Info tel: Sandra 58011811, Kati 53522939

Kohvihommik – Margus Proos
2024-10-09 10:00 - 11:30 | JAEKi seminariruum, Aia tn 2, Jõgeva, 48306, Eesti
Kohvihommik – Margus Proos
Puit, mis kestab – väärtus, mis püsib!
Oled mõelnud, kuidas tuua oma hoovi või avalikku ruumi midagi tõeliselt unikaalset? UHHKE lipumast on ideaalne lahendus, mis ühendab puidu naturaalset ilu ja kaasaegseid tehnoloogiaid.
Kolmapäeval, 9. oktoobril, kell 10:00 Jõgeval (Aia tn 2) jagab Margus Proos, OÜ Puitmast (kaubamärk UHHKE) asutaja, oma kogemusi puidust lipumastide ja valguspostide valmistamisest. Töödes põimuvad traditsiooniline tisleritöö ja uuenduslikud tehnoloogiad – tulemuseks on silmapaistvad ja vastupidavad lahendused.
Tule kuula ja saa inspiratsiooni, kuidas lisada oma keskkonda midagi tõeliselt ainulaadset!

Registreeri siin!

10 põhjust, miks tulla kuulama Margus Proosi:

Puidu naturaalne ilu– Saa teada, kuidas tuua puidu loomulik ilu oma koju või avalikku ruumi.
Unikaalne toode– Tutvustatakse UHHKE lipumasti, mis on silmapaistev ja kauakestev alternatiiv traditsioonilisele valgele mastile.
Käsitöö ja tehnoloogia kooskõla– Kuule, kuidas Margus ühendab traditsioonilise tisleri käsitöö ja kaasaegsed tehnoloogiad, et luua vastupidavaid tooteid.
Aastakümnete kogemus– Margus ja tema meeskond on kogemustega puidutöötlemise spetsialistid, kelle teadmised ja oskused on viidud järgmisele tasemele.
Innovaatiline tootearendus– Saa teada, kuidas toetuste abil on arendatud uus ja uuenduslik tootmistehnoloogia.
Inspiratsioon ja ideed– Lektor jagab praktilisi nõuandeid, kuidas lisada oma keskkonda väärtust loovaid ja ainulaadseid puidust lahendusi.
Keskkonnasõbralik tootmine– Kuule, kuidas puit, kui looduslik ja taastuv ressurss, aitab luua kestvaid tooteid.
Ettevõtluse edulugu– OÜ Puitmast on näide edukast väikeettevõttest, mis on kasvanud läbi innovatsiooni ja toetuste kasutamise.
Väärtustav investeering– Tutvustatakse lahendusi, mis ei ole pelgalt esteetilised, vaid ka pikaajalise väärtusega.
Inspireeriv esineja– Margus Proos, kogenud puidumeister, räägib kirglikult oma tööst ja loomingust, pakkudes kuulajatele inspiratsiooni ja väärtuslikke teadmisi.

INKUBAATORI KOHVIHOMMIK on Kesk-Eesti ettevõtlusinkubaatori korraldatav üritussari, mis on ettevõtjalt ettevõtjale kogemuslugude vahetamise tund.
* Kaasrahastanud Euroopa Liit.* Korraldajad on väga tänulikud kui annate infopäeva kohta vahetut tagasisidet.

LEEN-projekti avakonverents
2024-10-16 11:00 - 15:30
16. oktoobril kell 11:00-16:30 toimub Sakala keskuses midagi suurt ja ägedat!
Kui oled noor Lõuna-Eestist ja sinus on ettevõtlikkust, siis see on Sinu võimalus! LEEN projekti avakonverents “Lõuna-Eesti Ettevõtlik Noor” toob kokku noored vanuses 13+ ja juhendajad kuuest Lõuna-Eesti maakonnast – Jõgeva, Tartu, Viljandi, Võru, Põlva, Valga – kokku lausa 350 säravat osalejat!
🎤 Mis Sind ees ootab?
Päeva esimeses pooles astuvad lavale tuntud ja tegusad inimesed, kes jagavad oma põnevat teekonda ettevõtlusmaailmas – kuidas nad alustasid, millised olid esimesed väljakutsed ja kuidas nad nendest võitu said. Nende lood on täis inspiratsiooni ja kasulikke näpunäiteid, kuidas oma ideid teoks teha.
Sinu ette astuvad Jalmar Vabarna, Liisu Miller ja Viljandi oma Johan-Kristjan Konovalov.
🛠️ Praktilised töötoad, mis avardavad silmaringi:
Tõrva Raadio – Kui oled unistanud oma hääl maailmale kuuldavaks teha.
Wakepark – Sõida lainetel ja saa teada, kuidas oma hobist kasu teenida.
Rahatarkus – Sinu võimalus saada targemaks rahamaailmas ja oma finantstulevik kindlamalt paika panna.
Võru HUUB – Kui sind köidab podcastide maailm
Lisaks veel mitmed põneva sisuga töötoad. Osalejad saavad valida just endale kõige põnevamad töötoad, mille valik saadetakse registreerunutele hiljemalt nädal enne konverentsi.
💬 Paneeldiskusioon: “Kas homsed ükssarvikud tulevad koolist, huviringist või TikTok’ist?”
Koos erinevate noorte ettevõtjatega arutame, kust tõusevad tuleviku tegijad – kas just Sinust võib saada järgmine suur edulugu? Paneeldiskusioonil saad kaasa mõelda ja küsimusi esitada, et aru saada, kus peituvad järgmised suured võimalused.
🎸 Päeva lõpetab energiline bänd, kes viib meid päevast õhtusse rütmidega, mis panevad jala tatsuma ja teevad tuju heaks. Lavale astub Oopus!
💥 Miks tulla?
See konverents ei ole lihtsalt üks sündmus, vaid võimalus võtta oma tulevik enda kätte! Saad kohtuda teiste ettevõtlike noortega, kuulata inspireerivaid lugusid, osaleda praktilistes töötubades ja lahkuda teadmistega, mis võivad muuta Sinu elu.
Ära maga maha, sest Sinust võib saada järgmine Eesti tegija! Tule ja löö kaasa!
Kohtume Lõuna-Eesti ettevõtlike noorte suurimal sündmusel!
Konverents on osalejatele TASUTA! Osalejatele on tagatud maakondadest tasuta transport ning ka koha peal toitlustus. Busside info saadetakse registreerunutele eraldi.

Töötukassa pakutavad teenused tegutsevale ettevõtjale.
2024-10-16 15:00 - 16:30 | JAEKi seminariruum, Aia tn 2, Jõgeva, 48306, Eesti
Programmis osaleja saab ülevaate järgmistest teenustest ja toetustest:

Jõgevamaa tööturu olukorrast
Töötaja leidmine ja koolitamine
Palgatoetus
Tööpraktika
Tervisepiiranguga inimese töötamise toetamine
Rahvusvahelise kaitse saaja töötamise toetamine
Alaealise töötamise toetamine
Kollektiivne koondamine. Abi ja nõustamine koondamisel

Koolitab ning nõustab: Eesti Töötukassa Jõgevamaa osakonna tööandjate konsultant Küllike Roosipõld.
Registreerumine ja osavõtutasu maksmine https://fienta.com/et/jaek-kk2024-1

Haridusasutuste toitlustuskorralduse teemaline konverents "Toitumisteadlik kool"
2024-10-17 10:00 - 16:00 | Tõrvandi Kool, Tartumaa
Toimumiskoht: Tartumaal Tõrvandi KoolisToimumisaeg: 17. oktoober 2024 kell 10.00-16.00
Sihtgrupp: Haridusasutuste juhid, õpetajad, majandusala juhatajad, haldusjuhid, köögijuhid, omavalitsusjuhid, hankespetsialistid, haridusametnikud ja spetsialistid, kes seisavad head haridusasutuste toitlustuskorralduse eest, lapsevanemad, õpilased, kõik huvilised.
Korraldajad: Tartumaa Omavalitsuste Liit ja Tartu Biotehnoloogia Park koostöös Tartumaa Arendusseltsiga.Konverentsi kaasrahastab Euroopa Liit programmide EIT Food, LEADER ja Interregi Balti mere programmi projektide “Circular FoodShift” ja “BSR Food Coalition” kaudu.
Registreerimine on avatud 10. oktoobrini 2024 SIIN.
Programm leitav SIIT.

Jõgevamaa vaimse tervise konverents "Mustmiljon mõttevärki"
2024-10-22 09:00 - 16:00 | Põltsamaa Loss, Põltsamaa loss, Magnuse saal
Jõgevamaa vaimse tervise konverents “Mustmiljon mõttevärki”
Osale inspireerival ja praktilisel vaimse tervise konverentsil “Mustmiljon mõttevärki”!
Oktoober on vaimse tervise kuu ning Jõgevamaa Arendus- ja Ettevõtluskeskus kutsub Teid osalema Põltsamaa lossis toimuvale konverentsile “Mustmiljon mõttevärki”. Konverentsil sukeldume vaimse heaolu teemadesse, pakkudes praktilisi tööriistu, kuidas hoida ja tugevdada nii täiskasvanute kui noorte vaimset tervist.
Üritus on suurepärane võimalus täiendada oma teadmisi, jagada kogemusi ning luua maakondlikku koostöövõrgustikku, mis aitab parandada laste ja noorte heaolu. Liitu, et saada inspiratsiooni ja praktilisi juhiseid, kuidas vaimse tervise vallas paremini tegutseda!

Registreerimine

Konverentsile on oodatud kõik Jõgevamaa laste ja noortega töötavad spetsialistid, aga teretulnud on ka laiem avalikkus, keda kõnetavad vaimse tervise teemad.
Konverentsist osavõtt on tasuta, sh lõuna. Siiski pane tähele, et konverentsi kohtade arv on piiratud! Vabade kohtade olemasolul on registreerimine avatud 14. oktoobrini.
AJAKAVA
Päeva juhib: Matti Orav, perelepitaja ja terapeut
08.30 Saabumine ja tervituskohv09.15 Tervitus ja päeva tutvustus09.30 “Heaolu ajukeemia algoritmid” (neuroteaduste doktor Cristina Kroon)10.15 Virgutuspaus10.25 “Sotsiaal-emotsionaalne pädevus: trendisõna või võti väljakutsete seljatamiseks?” (teadveloleku ja enesejuhtimisoskuste koolitaja Lii Kaudne)11.10 Virgutuspaus11.20 “Kuidas selles hullumajas ellu jääda?” (perelepitaja, terapeut Matti Orav)12.05 Lõuna restoranis Oberpahlen13.00 “Mis neil tänapäeva noortel viga on?” (koolipsühholoog Karmen Maikalu)13.45 Virgutuspaus13.55 “Konfliktist koostööni – praktikaid väljakutsuvalt käituvate noortega suhtlemiseks ja toimetulekuks” (Pärnu noortegarantii tugisüsteemi juhtumikorraldaja Triin Mäger)14.40 Virgutuspaus14.50 Vaimse tervise improkomöödia etendus ja arutelu (Ruutu10)15.50 Kokkuvõtted ja lõpetamine* Korraldaja jätab endale õiguse teha kavas muudatusi.

Registreerimine

Jõgevamaa vaimse tervise konverents on osa projektist “Iga Jõgevamaa noor on ühiskonna osa”, mida on kaasrahastanud Euroopa Liit.
Konverentsi korraldab Jõgevamaa Arendus- ja Ettevõtluskeskus. Lisainfo: Eva-Kristi Hein, +372 5333 5950, eva-kristi.hein@jaek.ee

Podcast: läbipõlemise vältimisest 23. oktoobril
2024-10-23 13:00 - 16:00 | Veebikeskkond, Veebikeskkond, Jõgeva, Estonia
Kutsume teid vaimse tervise toetamise ja läbipõlemise ennetamise teemadel kaasa mõtlema 23. oktoobril kl 13 – 14 Viljandi-, Järva- ja Jõgevamaa vabaühenduste konsultantide ühises podcastis: Tee läbi väljakutsete: kuidas vältida läbipõlemist ja õppida tagasilöökidest.
Oktoober on vaimse tervise kuu ning see on oluline aeg mõelda vaimse heaolu tähtsusele ka vabaühendustes.
On teada, et tegutsemine vabaühendustes on täis indu ja pühendumist, kuid see võib kaasa tuua ka stressi ja kurnatuse. Selleks, et oleksite võimelised olema loovad, jätkuvalt uusi ideid genereerima ning oma kogukonna heaks tegutsema, on oluline hoolitseda ka enda vaimse heaolu eest.
Podcastis on oma läbipõlemise kogemuslugu jagamas Evelyn Valtin KÜSKist.
Nõuandeid, kuidas ennast ning teisi keerulistes olukordades aidata, saame peaasi.ee psühholoogilt ja nõustajalt Liisi Grünbaumilt.
Podcastis arutleme:
– Miks me läbipõleme?
– Kuidas läbipõlemist ennetada ja ära tunda?
– Kuidas ennast ja teisi läbipõlemise korral aidata?
– Kuidas märgata ja aidata vabaühenduses läbipõlenud eestvedajaid?
– Millal on õige aeg pöörduda psühholoogi või nõustaja poole?
– Kuidas saab abivajajaid aidata peaasi.ee veebikeskkond ja sealsed nõustajad?
Anna oma podcasti vaatamise soovist teada hiljemalt 22. oktoobriks sellel lingil: https://forms.gle/NN9npknMfW4itBJB7
Salvestust saab järele vaadata Maakondlike arenduskeskuste Youtube`i kanalis https://0cn.de/k8k1
Lisainfo: Kersti Kurvits, JAEKi vabaühenduste konsultant tel 5208 423, kersti@jaek.ee
Kogukonna podcastid on Järva-, Viljandi- ja Jõgevamaa arenduskeskuste vabaühenduste konsultantide ühisprojekt kolme maakonna vabaühenduste võimekuse ja teadlikkuse tõstmiseks.

Seminar “Kas Eestis on süvenemas hariduslik ebavõrdsus?
2024-10-24 12:00 - 13:30 | Veebikeskkond, Veebikeskkond, Jõgeva, Estonia
Oled oodatud osalema Arenguseire Keskuse, Eesti Koostöö Kogu ja Noored Kooli ühisseminaril „Kas Eestis on süvenemas hariduslik ebavõrdsus?“, mis toimub neljapäeval, 24. oktoobril kell 12.00−13.30 Komandandi maja suures saalis (Toompea 1, Tallinn) ja veebis.
Oleme Eestis aastaid uhked olnud oma laste suurepäraste tulemuste üle PISA testides, mis näitavad meie haridussüsteemi tugevat taset rahvusvahelises võrdluses. Kuid samal ajal näitavad kohalikud andmed murettekitavat trendi: lapse edukus, näiteks matemaatika riigieksamil, on tugevalt seotud pere majandusliku taustaga, eriti ema sissetulekuga.
Kui sellele liita veel piirkondlik segregeerumine ─ keskused ja ääremaad, kõrgema ja madalama staatusega linnaosad ─ siis küsimegi, kas oleme löödud PISA-pimedusega. Kas selle varjus on meil märkamata jäänud haridusliku ebavõrdsuse süvenemine ja mida selles osas ette saab võtta?
Seminaril “Kas Eestis on süvenemas hariduslik ebavõrdsus?” avavad teemat Tartu Ülikooli rahvastikugeograafia professor Tiit Tammaru, Noored Kooli õpetaja ja endine politseinik Herdo Kala ning Tallinna hariduse valdkonna abilinnapea ja Noored Kooli endine õpetaja Aleksei Jašin. Seminari juhib Arenguseire Keskuse ekspert ja EIA peatoimetaja Eneli Kindsiko.
Sündmus on järjekorras teine (veebi)seminar, mis populariseerib praegu koostamisel olevat hariduse teemalist Eesti inimarengu aruannet (EIA). 2026. aastal valmivas EIA-s võetakse luubi alla haridus ja selle mõju ühiskonna arengule, sealhulgas käsitletakse hariduslõhe järelmeid ühiskonnas.
Lisainfo ja registreerumine: https://arenguseire.ee/uritused/seminar-kas-eestis-on-suvenemas-hariduslik-ebavordsus/

Kindlam, kui kõhutunne, ehk kuidas statistika abil oma ettevõtte turusituatsiooni hinnata
2024-10-30 15:00 - 16:30 | Jõgevamaa Arendus- ja Ettevõtluskeskus, Aia 2, Jõgeva
Koolitavad ja nõustavad JAEK ettevõtluskonsultant Leili Mård ja juhataja Aive Tamm
Programmis osaleja:

Omab ülevaadet avalikest andmebaasidest, kus oma tegemisi valdkonna lõikes hinnata
Oskab kasutada ja käsutada avalikke statistilisi andmeid ja andmebaase
Teab, kuidas prognoosida ettevõtte majandusnäitajate ja riigile esitatud andmete põhjal ettevõtte elujõulisust.

Osalustasu, 4 eurot saab tasuda fienta keskkonnas: https://fienta.com/et/jaek-kk2024-2

E-spordi pidu Jõgeval
2024-11-02 15:00 - 22:30 | Tähepiiri keskus, Piiri tänav 1, Jõgeva, Eesti
Tule vaata League of Legends Worlds 2024 finaali Jõgeva esimesel e-spordi watchparty’l!
Ühine teiste mängusõpradega ja ela kaasa maailma parimatele LoL’i mängijatele suures finaalis. Suur ekraan, korralikud kõlarid ja snäkid on meie poolt. Peetri Pizza pakub osalejatele soodushinnaga pizzat, mis tuuakse otse kohapeale.Pizza jaoks võta kaasa sularaha😉
Üritus on tasuta.

Registreeri siin!

Sündmust korraldavad Jõgevamaa Gümnaasiumi e-spordi valikkursuse õpilased. Tegevust kaas-rahastatakse Euroopa Regionaalarengu Fondi meetmest “Atraktiivne piirkondlik ettevõtlus- ja elukeskkond” koostööprojektist LEEN. Omaosalusega toetavad Mustvee vald, Jõgeva vald, Põltsamaa vald.

Keskkonnahoidlik ürituskorraldus: 2024. aasta kogemuste pealt 2025. aastasse.
2024-11-05 10:00 - 13:00 | Jõgevamaa Arendus- ja Ettevõtluskeskus, Aia 2, Jõgeva
5. november kell 10.00-13.00. Koolitab ja nõustab Marleen Viidul
Programmis osaleja:

Saab teada, kuidas õnnestusid kestlike ürituste korraldamised 2024 suvel.
Millised olid kestlike põhimõtetega seotud kogemused ja õppetunnid.
Uued lahendused keskkonnahoidliku ürituse korraldamisel.
Võimalus õppida esimestest praktilistest kogemustest ja oskab paremini valmistuda järgmiseks hooajaks.

Osalejatele väljastatakse koolitustõend.
Osalustasu, 4 eurot, saab tasuda fienta keskkonnas: https://fienta.com/et/jaek-kk2024-3

Kuidas seadused kaitsevad inimest, toodet ja ettevõtet.
2024-11-06 15:00 - 16:30 | Jõgevamaa Arendus- ja Ettevõtluskeskus, Aia 2, Jõgeva
Koolitab ja nõustab Jõgeva valla vallasekretär Katre Kivi
Programmis osaleja:

Teab, kuidas avaliku teabe seaduse ja isikuandmete kaitse seaduse regulatsioonile vastavalt koguda, töödelda ja ligipääsu võimaldada isikuandmetele. (Euroopa Liidu Isikuandmete kaitse üldmäärus (GDPR))
Mis on konfidentsiaalne teave ja kuidas määratakse konfidentsiaalse teabe laadi, ulatust, tüüpi ja hulka?
Mis on patent ja kuidas seda kaitsta?

Osalustasu, 4, eurot saab tasuda fienta keskkonnas: https://fienta.com/et/jaek-kk2024-4

TAI kutsub tasuta e-sigarettide teemalisele veebiseminarile
2024-11-07 16:00 - 17:00 | Veebikeskkond, Veebikeskkond, Jõgeva, Estonia
TAI kutsub tasuta e-sigarettide teemalisele veebiseminarile „Noored ja e-sigaretid – mida lapsevanem ja kool saavad teha?“
E-sigarettide levik Eesti noorte seas teeb lapsevanemad murelikuks – mida siis ikkagi teha ja kuidas rääkida lapse või noorega, kes vanema manitsevast loengust huvitatud ei ole?
7. novembril toimub vahemikus kell 16.00–17.00 veebiseminari teemal „Noored ja e-sigaretid – mida lapsevanem ja kool saavad teha?“.
Vaadeldakse murekohti lähemalt nii lapsevanema kui ka kooli vaatenurgast ja otsitakse meile lahendusi.
Esinejateks on TAI vaimse tervise edendamise osakonna vanemspetsialist Agne Kivisaar, Saaremaa Gümnaasiumi koolijuht, õpetaja ja mentor Ivo Visak, kliiniline psühholoog ja Peaasjad MTÜ koolitaja Anna Nõmmik. Vestluspaneeli juhib Tervisemuuseumi muuseumiõpetaja ja Sünaps podcast’i saatejuht-toimetaja Kent Joosep.
Üheskoos otsitakse vastuseid küsimustele:* Milline on e-sigarettide ning teiste tubaka- ja nikotiinitoodete levik meie laste ja noorte seas?* Kuidas nikotiin ja teised kahjulikud ained noorele mõjuvad?* Mis noorte riskikäitumist soodustab?* Kuidas sõltuvus tekib ja miks sellest vabaneda on keeruline?* Kuidas võiks lapsevanem noorega suhelda ja mida teha, et sel oleks mõju?* Mida saab teha kool?

REGISTREERIMINE

Eelregistreerimine on vajalik, et saaksid osalemise lingi.
Veebiseminari saab hiljem tasuta järelvaadata.

Vestlusõhtu muusik Paul Neitsoviga – inspireeriv vaade elule väljaspool "tavalist rada"
2024-11-08 17:00 - 19:00 | Jõgeva Valla Noortekeskus, Piiri 1, Jõgeva
Jõgeva linna noortekeskuses toimunud vestlusõhtu kitarrist Paul Neitsoviga pakkus noortele mõnusalt vaba ja ausat õhkkonda, kus räägiti elust, valikutest ja muusikuks kasvamisest. See ei olnud lihtsalt jutt kuulsusest või kitarrist – see oli ehe lugu sellest, kuidas oma rada otsida ja leida, isegi kui see ei lähe mööda koolipinki või tavapärast 9–17 tööd.
Paul rääkis, kuidas ta muusikani jõudis, milliseid valikuid ta pidi noorena tegema ja kui palju eneseusku on vaja, et tegeleda sellega, mis tõeliselt huvitab. Ta jagas mõtteid ka sellest, kuidas tulla toime ebaõnnestumiste ja kahtlustega – sest neid tuleb ette igas valdkonnas. Julgustati noori usaldama oma huvisid ja mitte kartma, kui nende tee erineb sellest, mida teised ootavad.
Noored said küsida küsimusi, jagada omi mõtteid ja lihtsalt olla osa mõnusast õhtust, kus ei hinnatud haridust tõendava paberi ega CV järgi, vaid huvi ja julguse järgi end leida.
Vestlusõhtu toimus projekti „Iga Jõgevamaa noor on ühiskonna osa“ raames ja seda kaasrahastab Euroopa Liit.
💬 Aitäh kõigile noortele, kes kohale tulid – ja eriti aitäh Paulile, et tõid oma loo siia!

Rahavoogude juhtimine. kuidas säilitada äritegevuse elujõulisus ebakindlal ajal?
2024-11-13 10:00 - 11:30 | Jõgevamaa Arendus- ja Ettevõtluskeskus, Aia 2, Jõgeva
Koolitab ja nõustab: Koolitaja, õppejõud, ettevõtja Kristo Krumm,
Programmis osaleja:

on teadlik, millised on olulisemad tegevused rahakäibe juhtimisel;
teab, milleks ja kuidas on mikroettevõttele vajalik eelarve ja prognoosid;
teab, millised on ettevõtte kulukohad ja tuluvõimalused.
Sissetulevad ja väljaminevad rahavood kontrolli alla.

Osalustasu, 4 eurot saab tasuda Fienta keskkonnas: https://fienta.com/et/jaek-kk2024-5

Kohvihommik - Kaia Nurk, Orkla Eesti AS
2024-11-13 12:00 - 13:30 | JAEKi seminariruum, Aia tn 2, Jõgeva, 48306, Eesti
Põltsamaa – ehtne ja hea
Üle 100 aasta on Põltsamaal purki, pudelisse, tuubi ja pakki pandud eestlaste lemmikmaitseid.
Kolmapäeval, 13. novembril, algusega 12.00 Jõgeval, Aia tn.2, II korrusel, Jõgevamaa Arendus- ja Ettevõtluskeskuse seminariruumis jagab Orkla Eesti AS Põltsamaa tehase personalijuht Kaia Nurk oma kogemusi:

edukast hooajalisest töötajate värbamisest, töötajate väljaõppe korraldamisest ja renditööjõust;
kuidas saab töötajate heaolu, tervise ning arenguvõimaluste eest hoolitseda;
kuidas ettevõttes järgitakse mitmekesisuse, võrdsuse ja kaasatuse põhimõtteid nii värvates kui ka töötajate vajadusi katvat hüvede paketti luues;
kuidas personaliosakond toetab kogu ettevõtte äriliste eesmärkide saavutamist;
kuidas personaliosakond aitab leida, hoida ja arendada inimesi.

Tule, kuula ja saa inspiratsiooni!
Üritus on tasuta.
INKUBAATORI KOHVIHOMMIK on Kesk-Eesti ettevõtlusinkubaatori korraldatav üritussari, mis on ettevõtjalt ettevõtjale kogemuslugude vahetamise tund.
Kaasrahastanud Euroopa Liit.
Registreerumine ja lisainfo: https://kesk-eesti.ee/sundmus/kohvihommik-kaia-nurk/
